การจัดหาและการฉีดวัคซีนที่ล่าช้ากว่ากำหนด กดดันหุ้นกลุ่ม reopening ระยะสั้น/แนะนำลงทุนกลุ่มหุ้นส่งออกและกลุ่มหุ้นในประเทศที่คาดว่าจะเติบโตดีที่ได้รับผลกระทบจำกัดจากสถาณการณ์การเร่งฉีดวัคซีนในประเทศล่าช้า/ SET 1570-1580 หุ้นแนะนำ DCC, DTAC
6 กรกฎาคม 2564

การจัดหาและการฉีดวัคซีนที่ล่าช้ากว่ากำหนด กดดันหุ้นกลุ่ม reopening ระยะสั้น หลังเข้าสู่เดือนก.ค.ที่นักลงทุนคาดหวังว่าการฉีดวัคซีนจะเริ่มเร่งตัวขึ้นมาที่ระดับ 4-5 แสนโดสต่อวันได้ หลังจากพลาดเป้าไปในเดือนมิ.ย.ที่ผ่านมา แต่สิ่งที่เกิดขึ้นจริงกลับพบว่าการฉีดวัคซีนเฉลี่ยต่อวันยังค่อนข้างต่ำกว่าเป้ามากพอสมควร โดยการฉีดเฉลี่ย 4 วันหลังสุดหรือตั้งแต่เริ่มเดือนก.ค. อยู่ที่เพียง 212,512 โดสต่อวันเท่านั้น จากที่ควรเร่งฉีดให้ได้ 4-5 แสนโดสต่อวันนอกจากนี้เมื่อวันศุกร์ที่ผ่านมานพ.นคร เปรมศรี ผู้อำนวยการสถาบันวัคซีนแห่งชาติออกมายอมรับว่าจากตอนแรกที่คาดหวังว่าแอสตร้าเซนเนก้าที่ผลิตในประเทศไทยจะสามารถส่งมอบวัคซีนให้ได้ 10 ล้านโดสต่อเดือน แต่เมื่อไปดูสถานการณ์จริงคาดการณ์วัคซีนแอสตร้าเซนเนก้า เดือน ก.ค. และ ส.ค. นี้ คาดว่า จะผลิตวัคซีน 16 ล้านโดสต่อเดือน ซึ่งในจำนวนนี้ต้องส่งมอบให้ประเทศอื่นด้วย เพราะเป็นนโยบายของบริษัทฯ ที่ต้องการจัดสรรวัคซีนให้ทั่วถึง เพราะฉะนั้นการส่งมอบวัคซีนในเดือน ก.ค. นี้ ไทยจะได้ไม่ถึง 10 ล้านโดส ตามแผนการที่วางไว้ และคาดว่าจะได้เพียง 5-6 ล้านโดสต่อเดือนเท่านั้นซึ่งน้อยกว่าแผนอย่างมีนัยยะ สิ่งที่ต้องติดตามคือภาครัฐจะสามารถจัดหาวัคซีนจากแหล่งอื่นมาเพิ่มให้ครบ 10 ล้านได้หรือไม่ โดยวัคซีนที่จะนำมาทดแทนนั้นถ้ามาจากกระบวนการผลิตจากเชื้อตายอย่างชิโนแวคก็อาจมีประสิทธิภาพไม่เพียงพอที่จะทนทานสายพันธุ์เดลต้าที่เริ่มกลายเป็นสายพันธุ์หลักในกทม. ในทางกลับกันถ้าหากสามารถจัดหาวัคซีนจากแหล่งอื่นที่มีประสิทธิภาพสูงใกล้เคียงหรือมากกว่าแอสตร้าเซนเนก้าได้ก็จะช่วยลดสถาณการณ์โควิดที่รุนแรงในปัจจุบันและช่วยสร้างความหวังการกลับมาเปิดเมืองกันอีกครั้ง
กลยุทธ์การลงทุน แนะนำเปลี่ยนกลุ่มหุ้น reopening ที่จะถูกกดดันจากสถาณการณ์การจัดหาวัคซีนที่ล่าช้า มาลงทุนกลุ่มหุ้นส่งออกที่ได้ประโยชน์จากแนวโน้มค่าเงินบาทอ่อนค่ารวมถึงได้อานิสงค์จากเศรษฐกิจโลกฟื้นตัวและการกลับมาเปิดเมืองในกลุ่มประเทศตะวันตกเช่น TU, ASIAN, KCE, EPG, CBG, MINT รวมถึงกลุ่มหุ้นในประเทศที่คาดว่าจะเติบโตดีและได้รับผลกระทบจากสถาณการณ์การเร่งฉีดวัคซีนในประเทศที่ล่าช้าจำกัดเช่น ASK, DOHOME
มุมมองตลาดหุ้น/ กลยุทธ์การลงทุน คาด SET แกว่ง 1570-1580 แนะ DCC, DTAC
หุ้นแนะนำ DCC (พื้นฐาน 3.30 บาท) ถึงแม้ว่าเราคาดกำไรไตรมาสสองจะอ่อนต้วลง QoQ จากปัจจัยตามฤดูกาล แต่คาดว่าจะได้รับผลกระทบจากสถาณการณ์โควิดปัจจุบันจำกัด โดยเรามองว่า DCC เป็นหุ้นกลุ่ม defensive stock ที่มีอัตราเงินปันผลสูง DTAC (พื้นฐาน 37.19 บาท) จาก downside ที่จำกัดและคาดหวัง upside จากดีลการทำ asset spinoff ซึ่งจะช่วยเพิ่มมูลค่าได้ 6.07 บาทต่อหุ้น ทั้งนี้เราประเมินว่ามีโอกาสที่ดีลจะเกิดขึ้นประมาณ 50%
รายงานตัวเลขเศรษฐกิจ
วันอังคาร ติดตาม ผลการประชุมธนาคารกลางออสเตรเลียคาดคงดอกเบี้ยที่ 0.10% ตัวเลข Zew Economic sentiment ของเยอรมันเดือน ก.ค. คาด 75.1 จุด ลดลง 5.9% MoM ตัวเลข ISM Non manufacturing PMI ของสหรัฐฯ เดือน มิ.ย. คาด 63.5 จุด (-0.8% MoM)
วันพุธ ติดตาม FOMC minutes ของ Fed ครั้งล่าสุด
วันพฤหัสฯ ติดตาม ตัวเลขการส่งออกของเยอรมันเดือน พ.ค. คาด +0.5% MoM ปริมาณน้ำมันดิบคงคลังรายสัปดาห์ของสหรัฐฯ และตัวเลขการขอรับสวัสดิการว่างงานของสหรัฐฯรายสัปดาห์คาด 3.55 แสนคน
วันศุกร์ ติดตาม  ตัวเลขอัตราเงินเฟ้อทั่วไปของจีนเดือน มิ.ย. คาด +1.4% YoY และดัชนีราคาผู้ผลิตของจีนเดือน มิ.ย. คาด +8.8% YoY